AFRIKAANSE OPSOMMING: Die gebruik om verbruikersvloeistowwe in sakkies eerder as alternatiewe weggooibare verpakkingsmateriaal af te lewer het beduidende vooruitgang gemaak in die mark in die onlangse verlede as gevolg van omgewingsvriendelikheid, die koste-voordeel van sakkies, en die relatief eenvoudige toerusting wat benodig word vir die produksie van sakkies. In hierdie artikel word data wat verkry is van ’n Vorm, Vul en Seël (VVS) sakkie vervaardigingsmasjien geanaliseer vir ekonomiese lewensvatbaarheid. ’n Statistiese model word gepas oor die data om die produksie-onderbrekings te optimeer, en die model se toepaslikheid en waarde word bevestig met ’n tweede data-stel verkry van dieselfde masjien.